Lav et referat af nedenstående tekst:

Tekst:
Udefra ligner det en helt almindelig campingvogn, men indenfor var det en noget anderledes oplevelse, der ventede 32 modige nordjyder lørdag. Campingvognen er nemlig et rullende escape room, en aktivitet, der har hittet gennem de seneste år, hvor man på tid forsøger at løse gåder for i sidste ende at slippe ud eller opklare mysteriet. Og det er ikke et hvilket som helst escape room. Ud over at være på hjul, er det særlige ved rummet, at det rummer 5000 års kulturhistorie. Deltagerne kunne derfor møde vikingetiden i et skab med høje brøl, et køkken fra 70'erne, Egtvedpigens grav, dansesalen fra Kronborg og flere andre historiske perioder formidlet med kulisser, lyd og lys. For at løse rummets mysterie skulle deltagerne i grupper af fire rydde op i tidsaldrene, som var blevet blandet godt og grundigt sammen. Og det var temmelig populært, for med mulighed for at tage otte hold ind i løbet af dagen, måtte arrangørerne afvise mange, og kun en tredjedel lykkedes med at få en plads i vognen. - Det er gået super godt. Vi har fået meget positiv feedback, siger projektleder Helene Buchhave Lind. Et større formål Den rullende aktivitet var sendt afsted af Nationalmuseet i forbindelse med de folkefestivaller, som Danmarks Almene Boliger holder i Roskilde, Svendborg, Aalborg, Silkeborg og Varde under navnet 'Vi samles'. Især mange børnefamilier var mødt op til festivallen som blev afholdt ved almene boliger i Aalborg Øst, og børn helt ned til børnehavealderen var med i campingvognen, som ifølge flere af deltagerne var ret uhyggelig. Og vognen var ikke bare uhyggelig og underholdene, der var også et større formål med den. Den er ment som det, arrangørerne kalder oplevelsesbaseret forskning. Nationalmuseets Forskningscenter for Sociale Bymodeller vil nemlig gerne blive klogere på, hvilke fællesskaber folk drømmer om, for at forstå, hvordan man bedst indretter bæredygtige byer i fremtiden. Derfor skulle deltagerne efter endt mysterie fortælle om, hvilke fællesskaber de havde oplevet gennem historien, hvilke fællesskaber de selv er en del af, og hvilke fællesskaber de drømmer om. - Vi har oplevet, at mange gerne vil have mere fællesskab om, hvor de bor. Fællesspisning og kreative fællesskaber bliver også nævnt, siger Helene Buchhave Lind. Der kom dog også mere særegne bud såsom pilgrimsfællesskaber og fremmedgalaktiske fællesskaber. Hvis du vil nå at prøve Nationalmuseets rullende escape room, skal du en tur ud af Nordjylland til enten Silkeborg den 3. juni eller Varde den 10. juni .

Referat:
Nationalmuseet var lørdag rykket til Aalborg Øst med deres rullende escape room.